open-index/open-wikipedia-markdown huggingface dataset:
முறை மாறிய திருக்குறள் உரைகள் (நூல்)

**முறை மாறிய திருக்குறள் உரைகள்** என்னும் திருக்குறள் ஆய்வுநூலை எழுதியவர் திருக்குறள் மாமுனிவர் முனைவர் கு. மோகனராசு. இந்நூல் மணிவாசகர் பதிப்பகத்தால் 2005ஆம் ஆண்டு வெளியிடப்பட்டது.

## நூலின் நோக்கம்

இந்த நூல் எழுதப்பட்டதன் நோக்கத்தைப் பதிப்புரை கீழ்வருமாறு விவரிக்கிறது:

## நூலின் தோற்றம்

இந்த நூலின் ஆசிரியர் "முறை மாறிய திருக்குறள்" என்னும் நூல் எழுந்த பின்னணியை விளக்கியுள்ளார்:

## திருக்குறள் பற்றிய வினாக்கள்

இந்த நூலின் முதல் அதிகாரத்தில் ஆசிரியர் திருக்குறள் பற்றி இன்றும் தொடர்ந்து நிலவுகின்ற பல வினாக்களை வரிசைப்படுத்துகின்றார். 

திருக்குறள் பற்றி இன்று நிலவும் செய்திகள் இவை:

1. அன்றைய பெயர் முப்பால்; இன்றைய பெயர் திருக்குறள்.
2. அறம் பொருள் இன்பம் என்னும் மூன்று பால்களாகத் திருக்குறள் உள்ளது.
3. திருக்குறளின் முதல் பகுதியாகிய அறத்துப்பாலில் நான்கு இயல்களும், இரண்டாம் பகுதியாகிய பொருட்பாலில் ஏழு இயல்களும், மூன்றாம் பகுதியாகிய காமத்துப்பாலில் இரண்டு இயல்களும் உள்ளன.
4. திருக்குறளின் ஒவ்வோர் இயலுக்கும் வரையறுக்கப்பட்ட அதிகாரங்கள் உள்ளன.
5. திருக்குறளில் மொத்தம் 133 அதிகாரங்கள் உள்ளன. 
6. திருக்குறளின் ஒவ்வோர் அதிகாரத்திற்கும் ஒவ்வொரு பெயர் உள்ளது.
7. திருக்குறளின் அதிகார வைப்பு முறையில் ஒரு தொடர்பு நிலை உள்ளது.
8. திருக்குறளின் ஒவ்வோர் அதிகாரத்திலும் பத்துப் பத்துக் குறட்பாக்கள் உள்ளன.
9. பத்துக் குறட்பாக்களுக்குள் ஒரு வைப்புமுறைக் கட்டுப்பாடு உள்ளது.
10. திருக்குறளில் மொத்தம் 1330 குறட்பாக்கள் உள்ளன.

திருக்குறள் பற்றிப் பொதுவாக நிலவும் மேற்கூறிய செய்திகளின் பின்னணியில் கு. மோகனராசு கீழ்வரும் கேள்விகளை எழுப்புகிறார்:

## நூலின் உள்ளடக்கம்

"முறை மாறிய திருக்குறள் உரைகள்" என்னும் இந்த ஆய்வுநூலில் கி.பி. 10ஆம் நூற்றாண்டிலிருந்து இன்றுவரை எவ்வாறு வெவ்வேறு உரையாசிரியர்கள் திருக்குறளைப் பால், இயல், அதிகாரம், குறள் வைப்பு முறை, சொல் மாற்றம் போன்ற வகைகளில் மாற்றியுள்ளார்கள் என்பதை நூலாசிரியர் விளக்குகிறார். இவ்வாறு மாற்றம் செய்து உரை எழுதியோரில் குறிப்பிடத்தக்கோர் 18 பேர்.

10-13 நூற்றாண்டுகளில் வாழ்ந்த மணக்குடவர், பரிமேலழகர் போன்ற பழைய உரையாசிரியர்கள் திருக்குறள் பகுப்பு முறையில் செய்த மாற்றங்களையும் அதன் பின், 19-21 நூற்றாண்டுக் காலத்தில் சுகாத்தியர் தொடங்கி அ.மா. சாமி வரை உரையாசிரியர்கள் செய்த மாற்றங்களையும் இந்நூல் விரிவாக எடுத்துரைக்கின்றது. இறுதியில், ஆசிரியர் தம் ஆய்வு முடிவுகளைத் தொகுத்து அளிப்பதோடு சில பரிந்துரைகளையும் முன்வைக்கின்றார்.

இவ்வாறு, இந்நூலின் "பொருளடக்கம்" கீழ்வரும் முறையில் அமைக்கப்பட்டுள்ளது:

;1. ஆய்வுலக வினாக்கள்
;2. பழைய உரையாசிரியர்கள்
;3. சுகாத்தியர்
;4. வ.உ. சிதம்பரனார்
;5. திரு.வி. கலியாணசுந்தரனார்
;6. மு. வரதராசனார்
;7. புலவர் குழந்தை
;8. ரா.ந. கல்யாணசுந்தரம்
;9. டாக்டர் தே. ஆண்டியப்பன்
;10. சிந்தனைச் செம்மல் கு.ச. ஆனந்தன்
;11. டாக்டர் ஜனகாசுந்தரம்
;12. கவிரத்தின நலங்கிள்ளி
;13. முனைவர் சாலமன் பாப்பையா
;14. கலைவித்தகர் ஆரூர் தாஸ்
;15. இராஜகாந்தீபன்
;16. புலவர் குடந்தையான்
;17. முனைவர் அ.மா. சாமி
;18. நிறைவுரை

## திருக்குறள் அமைப்பை மாற்றி உரை எழுதியோர் பட்டியல்

நூலாசிரியர் கு. மோகனராசு தம் நூலில், திருக்குறள் அமைப்பை வெவ்வேறு வகைகளிலும் ஆழங்களிலும் விரிவுகளிலும் மாற்றியமைத்து உரை எழுதியோரின் பெயர்களையும் அவ்வுரைகள் எழுந்த காலங்களையும் குறித்துள்ளார்.

## மேலும் காண்க
திருக்குறள் பகுப்புக்கள்
திருக்குறள் வைப்புமுறை
திருக்குறள் பழைய உரைகள்
## குறிப்பு


பகுப்பு:2005 தமிழ் நூல்கள்
பகுப்பு:மணிவாசகர் பதிப்பக நூல்கள்
பகுப்பு:திருக்குறள் ஆய்வு நூல்கள்
உருசிய இடைக்கால அரசு

**உருசிய இடைக்கால அரசு** (*Russian Provisional Government*, ) சார் மன்னர் நிக்கலாசு II (மார்ச்சு 15, 1917) தமது முடியாட்சியைத் துறந்த பின்னர் உருவான குடியரசின் இடைக்கால அரசு ஆகும்.  இந்த அரசு உருசியப் பேரரசின் அமைச்சரவைக்கு மாற்றாக இயங்கியது. உருசிய அரசமைப்பு மன்றத்திற்கான தேர்தல் ஏற்பாடுகளை மேற்கொள்வதும் தேர்தல் முறைமைகளை சீரமைப்பதும் இதன்  நோக்கங்களாக இருந்தன. அரசு இரண்டு அங்கமுடையதாக இருந்தது. முதலாவது அங்கமாக இளவரசர் ஜார்ஜி இலோவ் தலைமையேற்ற அரசக் கூட்டணியும் மற்றொரு அங்கமாக  அலெக்சாண்டர் கெரென்சுகி தலைமையேற்ற சோசலிச கூட்டணியும் இருந்தன. உலகப்போர் நடந்துகொண்டிருந்ததாலும் பல பிரிவினை இயக்கங்களும் பிற அரசியல் போராட்டங்களும்  நடைபெற்றுக் கொண்டிருந்ததால் இந்த அரசின் நோக்கமான அரசமைப்பு தள்ளிப் போடப்பட்டுக் கொண்டிருந்தது. 

செப்டம்பர் 14 அன்று நாட்டின் சட்டவாக்க மன்றமான தேசிய டூமா அலுவல்முறையாக  கலைக்கப்பட்டது. இதற்கு மாற்றாக *உருசிய இயக்குநரகம்* ஏற்படுத்தப்பட்டது. சார் மன்னராட்சி கவிழ்ந்த நிலையிலேயே இந்தத் தகுதி பெற்றாலும் நாடும் முறைப்படியாக  **[[உருசியக் குடியரசு]]** (, translit. *Rossiyskaya respublika*) அறிவிக்கப்பட்டது.  இடைக்கால அரசு எட்டு மாதங்களே இயங்கியது.  அக்டோபர் புரட்சி (அல்லது நவம்பர் 1917)க்குப் பின்னர், போல்செவிக்குகள் ஆட்சியைக் கைப்பற்றிய பின்னர் இடைக்கால அரசும் முடிவிற்கு வந்தது.

## மேற்சான்றுகள்

பகுப்பு:உருசியாவின் வரலாறு
பகுப்பு:உருசியப் புரட்சி
மதுரை பேருந்து வெகுவிரைவு இடைவழி அமைப்பு

**மதுரை பேருந்து வெகுவிரைவு இடைவழி அமைப்பு (''Madurai Bus Rapid Transit System'', (BRTS))** என்பது, மதுரை மாநகரில் நிலவும் போக்குவரத்து நெரிசலைக் குறைக்க மதுரை மாநகராட்சியினரால் உருவாக்கப்பட்ட திட்டமாகும்.

## அறிவிப்புகள்
2009ம் ஆண்டு, ஜவகர்லால் நேரு தேசிய நகர் புனரமைப்புத் திட்டத்தின் கீழ், ரூ.600 கோடி மதிப்பிலான சாலை மேம்பாட்டுத் திட்டத்தினை மதுரை மாநகராட்சி நிர்வாகம் அறிவித்தது. அதில் முக்கிய திட்டமான, பேருந்து வெகுவிரைவு இடைவழி அமைப்பை மேற்கோள் காட்டினர். 6 வழிச்சாலையான இத்திட்டத்தில், நடுவிலுள்ள 2 வழி நகர பேருந்துகளுக்காகவும், அடுத்த 2 வழி பிற வாகனங்களுக்காகவும், கடைசி 2 வழி, அணுகுசாலைக்காக என திட்டமிடப்பட்டுள்ளது.

இத்திட்டத்தில் இரண்டு வழித்தடங்கள் தெரிவு செய்து பரிந்துரைக்கு அனுப்பட்டுள்ளது. மேலும், இத்திட்டத்தினால் அரசரடியையும் தேனி நெடுஞ்சாலையையும் இணைக்கும் பாலம் ஒன்று கோரிப்பாளைய சாலை சந்திப்பில் அமைக்கப்படும் என தெரிவிக்கப்பட்டது.

## வழித்தடங்கள்
மாநகரின் இரு பெரும் வழித்தடங்களை தெரிவு செய்து பரிந்துரைக்கு அனுப்பட்டுள்ளது.

**தடம் 1:** பாத்திமா கல்லூரி — பழங்காநத்தம் சாலை சந்திப்பு [வழி: திண்டுக்கல் பைபாஸ் சாலை]
**தடம் 2:** காமராசர் பாலம் — விரகனூர் சுற்றுச்சாலை [வழி: வைகை வடக்குக் கரையோரம்]

## மேற்கோள்கள்

பகுப்பு:தமிழ்நாட்டுப் போக்குவரத்து
பகுப்பு:மதுரை
வஞ்சித்தளை

**வஞ்சித்தளை** என்பது பண்டைய தமிழ்ப் பாடல்களில் பயின்றுவரும் தளைகளில் ஒன்று. இது 'கனி' வாய்பாட்டில் முடியும் சீரோடு 'நேர்' அல்லது 'நிரை' அசையில் தொடங்கும் சீர் வந்து தளையும் முறை.

;வஞ்சித்துறைப் பாடல்
:1

:இந்த வஞ்சித்துறைப் பாடலில் இந்த வஞ்சித்தளை பயின்று வந்துள்ளதைத் காணலாம்.

;வஞ்சித் தாழிசைப் பாடல்கள்
:1

:2

:3

:இந்த வஞ்சித் தாழிசைப் பாடல்களில் இந்த வஞ்சித்தளையினைக் காணலாம். 

## அடிக்குறிப்பு

பகுப்பு:யாப்பிலக்கணம்
இசையின் சங்கமம் (இசைத் தொகுப்பு)

**இசையின் சங்கமம்** என்பது 2013 இல் கனடாவில் வெளியிடப்பட்ட ஒரு தமிழ் இசைத் தொகுப்பு ஆகும்.  இதை இசுடீவ் கிளிப் தொகுத்துள்ளார். இதில் கனடாவில் பல பாடகர்களின் பாடல்கள் இடம்பெற்றுள்ளன.

## பாடியவர்கள்
* சாயீசன் முத்துலிங்கம்
* மகிஷா பஹீரதன்
* சரிகா நவநாதன்
* விஜிதா சுரேஷ்குமார்
* நிர்ஜானி
* உமா ராஜேந்திரம்
* ஷோபா சேகர்
* சாம்பவி
* பர்த்தி புவன்
* பிரபா பாலகிருஷ்ணன்
* ஸ்டீவ் கிளிப்
* துழி கனகலிங்கம்
* எலிசபத் மாலினி
* சத்யா மணிசேகரன்
* பெட்டுனியா விமலராஜன்

## மேற்கோள்கள்


பகுப்பு:2013 தமிழ் இசைத் தொகுப்புகள்
பகுப்பு:கனடியத் தமிழ் இசைத் தொகுப்புக்கள்
துரோணர் வில்வித்தை

**துரோணர் வில்வித்தை** என்பது 2013 இல் அரசடித்தீவில் அரங்கேற்றப்பட்ட ஒரு புதிய வடமோடி மரபுக்கூத்து ஆகும்.  இந்த மரபுக்கூத்தை அரசடித்தீவு கலைஞர்கள் முத்துமாரியம்மன் கோயில் திருவிழாவினை முன்னிட்டு அரங்கேற்றினர்.  இந்த மரபுக்கூத்து "குருமீது பற்றுக்கொண்டு மானசீகமாக கற்றால் வாழ்வில் வெற்றியடையலாம் என்ற வாழ்வியல் தத்துவத்தை" எடுத்துரைக்கிறது.

## மேற்கோள்கள்


பகுப்பு:2013 இல் அரங்கேற்றப்பட்ட கூத்துக்கள்
திருமணப் படலம்

திருவிளையாடற் புராணத்தில் ஐந்தாவது படலமாக **தடாதகைப் பிராட்டியார் திருமண படலம்** உள்ளது. இதில் மலயத்துவசனின் மகளாக அவதரித்த தடாதகைப் பிராட்டியாருக்கும், சிவபெருமானுக்கும்நடந்த திருமணத்தைக் கூறும் வரலாறு தடாதகைப் பிராட்டியார் திருமணப் படலம்  ஆகும்.

## சான்றாவணம்

பகுப்பு:திருவிளையாடல்கள்
அமெரிக்க காமிக் புத்தகம்

**அமெரிக்க காமிக்சு புத்தகம்** (’’American comic book’’) இன்றளவும் அமெரிக்காவில் பிரபலமாக வெளிவந்து கொண்டிருக்கும் வரைகதை வெளியீடு ஆகும். இது மெல்லிய காகிதத்தில் அன்றன்றைய காலகட்டத்திற்கு ஏற்பத் தன் சூழ்நிலை மாற்றங்களை மக்களின் மனஓட்டத்தின் வழிகோலாக அமைந்து புதுப்புது வடிவிலும் வெளிவருகிறது.

1933 காலகட்டத்தில் ஆரம்பமன இப்புத்தகம் 1938 களில் அதிரடி சித்திர தொடராக பிரசுரமானது. *சூப்பர்மேன்* கதாபாத்திரம் இந்த புத்தகத்தின் மூலமே மிகவும் பிரபலமடைந்தார். இக்கதாபாத்திரம் இரண்டாம் உலக யுத்தம் வரை தன் ஆதிக்கத்தை கொண்டிருந்தது. இதில் விலங்குகள், வேடிக்கையாக, காதல் மற்றும் நகைசுவை கலந்த கதாபாத்திரங்களை ஏற்று மக்களை மகிழ்விப்பது படிப்போர்க்கு மிகவும் ஆர்வத்தை வளர்க்கும் நிலை கொண்டிருந்தது.

1950ம் ஆண்டுகளில் அறிவியல் வளர்ச்சி, ஊடகங்களின் போட்டி, பொழுதுபோக்கு அம்சங்களின் அபிவிருத்தியின் காரணமாக காமிக்ஸ் வளர்சியில் பின்னடைவு ஏற்பட்டது. 1960ம் ஆண்டுகளில் இசை வகை சம்பந்தமான மீநாயகர்களால் (superhero) மீண்டும் புத்துயிர் பெற்றது. 20ம் நூற்றாண்டுகளில் பல்பொருள் அங்காடிகளில் முதன்மை காட்சிப்பொருளாக கடையை அலங்கரிக்கிறது. பல மில்லியன் டாலர்கள் இதன் விற்பனையில் கிடைக்கிறது.

## வரலாறு
1897 காலகட்டத்தில் நவீன யுக்திகளின் மூலம் காமிக்ஸ் பலமுகங்கள் காட்டிவளர்ந்தது. 1833ம் ஆண்டு ஓபாடியா ஓல்டுபக் (obadiah oldbuck) மூலம் மிகவும் பிரபலம் அடைந்தார். நியூயார்க்கில் 1842 வெளிவந்த காமிக்ஸ் மிகவும் மக்களைக் கவர்ந்தது. 1897ல் சி.டபிள்யு. டில்லிங்கம் ( G.W.Dillingham) வெளியிட்ட புத்தகம் மிகவும் பிரபலமானது.

## சான்றுகள்
*காமிக்சு புத்தகங்களின் வரலாறு  
*Comic Monthly
*American Treasures of the Library of the congress
*Funnies on Parade
* *All in Color for a Dime* by Dick Lupoff & Don Thompson 
* *The Comic Book Makers* by Joe Simon with Jim Simon 
* *DC Comics: Sixty Years of the World's Favorite Comic Book Heroes* by Les Daniels 
* *The Great Comic Book Heroes* by Jules Feiffer 
* *Marvel: Five Fabulous Decades of the World's Greatest Comics* by Les Daniels 
* *Masters of Imagination: The Comic Book Artists Hall of Fame* by Mike Benton 
* *The Official Overstreet Comic Book Price Guide* by Robert Overstreet—Edition #35 
* *The Steranko History of Comics*, Vol. 1 & 2, by James Steranko—Vol. 1 

 
பகுப்பு:வரைகதை
வெள்ளியம்பலத் திருக்கூத்தாடிய படலம்

**வெள்ளியம்பலத் திருக்கூத்தாடிய படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற ஆறாவது படலமாகும்.

## படலச் சுருக்கம்
இதில் சிவபெருமானுக்கும், தடாதகை பிராட்டியாருக்கும் மதுரைப்பதியிலே திருமணம் முடிந்த பின்னர்,திருமணத்திற்கு வந்திருந்த அனைவரையும் உணவு உண்ண சிவபெருமானாகிய சுந்தரபாண்டியர் அழைத்தார். திருமணத்திற்கு வந்திருந்தோரில் பதஞ்சலி முனிவரும்,வியாக்கிரபாத முனிவரும் சிவபெருமானிடம் பொன்னம்பலத்தில் ஆடியருளும் திருநடனத்தை மதுரைப்பதியிலே ஆடக்கோரியதும், சிவபெருமானாகிய சுந்தரபாண்டியர் ஆடிய திருநடனத்தை  கூறும் படலமாகும்.
## சான்றாவணம்

பகுப்பு:திருவிளையாடல்கள்
கருங்குளம்

**கருங்குளம்** (Karungulam) இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், ஸ்ரீவைகுண்டம்  வட்டம்  கருங்குளம் ஊராட்சி ஒன்றியத்தின்,  கருங்குளம் ஊராட்சியில் உள்ள கிராமம் ஆகும் .

## இவ்வூரின் சிறப்பு
*இக் கிராமம் திருநெல்வேலியிலிருந்து தூத்துக்குடி செல்லும் வழியில் தாமிரபரணி ஆற்றங்கரையில் அமைந்துள்ளது.
*கோவில்கள்: இங்கு பிரபலமான வெங்கடாசலபதி கோவில் உள்ளது. இது வகுளகிரி(Vagulagiri Hill) என்ற மலைமீது அமைந்துள்ளது. சந்தனமரத்தால் செய்யப்பட்டதேர் பிரசித்தி பெற்றது. சித்திரா பௌர்ணமி அன்று கருட்சேவை 10 நாட்கள் மிகவும் சிறப்பாக நடக்கும். இவ்விழாவிற்கு பல லட்சம் பக்தர்கள் வருவார்கள். அதன் பின் 3 நாட்கள் ஜூலை மாதம் பவித்ருட்சவம்(Pavitrotsavam) நடக்கும். மற்றும் சந்தனமாரியம்மன் கோவில், மார்த்தாண்டேஸ்வரர் கோவில், ஐயப்பன் கோவில், விஷ்ணு துர்க்கா கோவில், அங்காள பரமேஸ்வரி கோவில் ஆகியன உள்ளது. இங்கு உள்ள மார்த்தாண்டேஸ்வரர் கோவில் கேரளா அரசர் மார்த்தாண்டவர்மன் கட்டியது ஆகும்.நவ(ஒன்பது)துர்கை ஆலயம் இங்கு மட்டுமே அமைந்துள்ளது இது போன்று ஒன்பது துர்க்கைகளை ஒரே ஆலயத்தில் வேறு எங்கும் காண இயலாது.இவ்வாலயத்தில் வழிபாடு செய்தால் திருமணத்தடை அகலும். இங்கு ஜாதக ரீதியான பிரச்சனைகளுக்கு தீர்வு கிடைக்கும்.

## போக்குவரத்து
திருநேல்வேலியிலிருந்து 20 கி.மீ. தொலைவிலில் உள்ள இவ்வூரில் நெல், வாழை போன்ற பயிர் வகைகள் பயிரிடப்படுகிறது.  இங்கிருந்து திருச்செந்தூர் 37 கி.மீ. தூரத்திலும், தூத்துக்குடி 41கி.மீ., திருவைகுன்டம் 7கி.மீ. தூரத்திலும் உள்ளது.

## படக் காட்சியகம்


Karungulam Perumal Kovil.JPG|வெங்கடாசலபதி கோவில்
Karungulam Sivan Kovil.JPG|மார்த்தாண்டேஸ்வரர் கோவில்


## இதனையும் காண்க
* கருங்குளம் ஊராட்சி ஒன்றியம்
* கருங்குளம் ஊராட்சி

## மேற்கோள்கள்

## வெளி இணைப்புகள்

*http://www.karungulamtemple.worldpress.com
*http://www.wikiedit.org 

பகுப்பு:தூத்துக்குடி மாவட்டத்திலுள்ள கிராமங்கள்
சேனனும் குத்திகனும்

இரு குதிரை வணிகர்களான **சேனனும் குத்திகனும்** கி.மு 237 ஆம் ஆண்டு இலங்கையை சூரதீசன் எனும்  பாண்டிய மன்னனிடம் இருந்து கைப்பற்றினர். இவர்கள் கி.மு 237ம் ஆண்டு முதல் கி.மு 215ம் ஆண்டு வரை இருபத்திரண்டு ஆண்டு காலம் இலங்கையை ஆட்சி செய்தனர். இவர்களின் பின் இலங்கையை ஆண்டவன் அசேலன் ஆவான். இவன்  சூரதீசனின் அண்ணனான மகாசிவனின் ஒன்பதாவது மகன் ஆவான்.

## இவற்றையும் பார்க்க
* அனுராதபுரம்

## வெளி இணைப்புகள்
* Kings & Rulers of Sri Lanka
* Codrington's Short History of Ceylon

## மேற்கோள்

பகுப்பு:அனுராதபுர மன்னர்கள்
பகுப்பு:இலங்கைத் தமிழ் அரசர்கள்
பொதுவுடைமைக் கூட்டமைப்பு

**பொதுவுடைமைக் கூட்டமைப்பு** (*Communist League*, **கம்யூனிஸ்ட் லீக்**, செருமன்: *Bund der Communisten)* என்பது 1847 ஆம் ஆண்டில் இலண்டனில் அமைக்கப்பட்ட ஒரு பன்னாட்டு அரசியல் கட்சி ஆகும். கார்ல் சாப்பர் தலைமையிலான நீதியாளர் கழகம் என்ற அமைப்பும், காரல் மார்க்சு, பிரெட்ரிக் எங்கெல்சு போன்றவர்களை உறுப்பினர்களாகக் கொண்டு பெரசெல்சில் இயங்கி வந்த கம்யூனிசத் தொடர்புக் குழுவும் இணைந்து கம்யூனிஸ்டு லீக் என்ற இந்த அமைப்பு உருவாக்கப்பட்டது. இக்கட்சியே முதலாவதாக அமைக்கப்பட்ட மார்க்சிய அரசியல் கட்சி எனக் கருதப்படுகிறது. இக்கட்சியின் சார்பிலேயே மார்க்சு, எங்கெல்சு ஆகியோர் தமது புகழ்பெற்ற *[[பொதுவுடைமை அறிக்கை]]யை* 1847 ஆம் ஆண்டின் இறுதியில் வெளியிட்டனர். கோல்ன் கம்யூனிஸ்டு வழக்கை அடுத்து 1852 ஆம் ஆண்டில் கம்யூனிஸ்டு லீக் கட்சி கலைக்கப்பட்டது.

## மேற்கோள்கள்

பகுப்பு:மார்க்சியம்
பகுப்பு:பொதுவுடைமை
மூத்தசிவன்

**மூத்தசிவன்** (*Mutasiva*, ) என்பவன் இலங்கையின் முற்கால இராசதானியாகிய அனுராதபுர இராசதானியை கி.மு 367 தொடக்கம் கி.மு 307 வரை ஆண்ட அரசனாவான். பண்டுகாபயனின் மகனான இவனுக்கு அபயன், தேவநம்பிய தீசன், மகாநாகன், உத்திய, மத்தபய, மித்த, மகாசிவன், சூரதிச்சன், அசேலன், கிர என்ற ஒன்பது ஆண் மகன்களும், அனுலா மற்றும் சிவாலி என்ற மகள்களும் இருந்தனர்.

இவன் இலங்கையை அறுபது ஆண்டுகள் ஆண்டான்.  இவன் இலங்கையின் வரலாற்று முக்கியத்துவம் வாய்ந்த மகாமேகவனப் பூங்காவை அனுராதபுரத்தில் அமைத்தான்.

## இவற்றையும் பார்க்க
*மகாவம்சம்
*இலங்கையின் வரலாறு
*ஆட்சியாளர் பட்டியல், இலங்கை

## மேற்கோள்கள்

## வெளியிணைப்புகள்
* Kings & Rulers of Sri Lanka
* Codrington's Short History of Ceylon

பகுப்பு:மகாவம்சம்
பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
பென்னிங்டன் பொது நூலகம்

thumb|பென்னிங்டன் பொது நூலகம்
**பென்னிங்டன் பொது நூலகம்** (Pennington Public Library) என்பது இந்தியாவின் தமிழ்நாடு மாநிலம்,  விருதுநகர் மாவட்டம் திருவில்லிபுத்தூரில்  அறக்கட்டளை உறுப்பினர்கள் நடத்தும் பொது நூலகம் ஆகும்.

## நூலகத்தின் வரலாறு
1875-இல் அன்றைய ஒருங்கிணைந்த இராமநாதபுரம்- திருநெல்வேலி மாவட்டத்தின் ஆட்சியராக இருந்த பென்னிங்டனால் தொடங்கப்பட்டது. அவருடைய பெயரே நூலகத்துக்கும் சூட்டப்பட்டது. இந்நூலகத்தில் பழைமையான புத்தகங்கள் பாதுகாக்கப்படுகின்றன. 

## துறை வாரியாக பிரிவுகள்
இங்குத் தரைத் தளத்தில் வார இதழ்கள்-நாளிதழ்கள் வாசிக்கும் பிரிவு, துறை வாரியாகப் பிரிக்கப்பட்ட தமிழ் நூல்கள் வாசிக்கும் பிரிவு, மற்றும் முதல்தளத்தில் துறை வாரியாகப் பிரிக்கப்பட்ட ஆங்கிலம் நூல்கள் வாசிக்கும் பிரிவு, மாணவர்களுக்கான போட்டித்தேர்வுக்கான நூல்கள் பிரிவு மற்றும் குறிப்பு நகல் எடுக்கும் பகுதி ஆகியன உள்ளன.

## நிருவாகம்
மாவட்ட ஆட்சியர் உள்ளிட்ட பல சிறப்பு அங்கத்தினர்கள் குழு அறக்கட்டளையால் நூலகம் நிருவகிக்கப்படுகிறது. நூலகத்தின் நிருவாகச் செலவுகளுக்காக வணிக வளாகம் ஒன்று பிற்காலத்தில் கட்டப்பட்டது. 150 கடைகளுக்கு மேல் கொண்ட இந்த வணிகவளாகம் திருவில்லிபுத்தூர் பேருந்து நிலையத்தின் எதிரே அமைந்துள்ளது. 

## துணை அமைப்புகள்
thumb|2013-இல் தொடங்கப்பட்ட பென்னிங்டன் தொடங்கப்பள்ளி
thumb|நூற்றாண்டு பழைமை வாய்ந்த பென்னிங்டன் காய்கனி வர்த்தக மையம்

பென்னிங்டன் தொடக்கப்பள்ளி நடுவண் கல்வி (C B S E), மற்றும் பென்னிங்டன் வர்த்தக வளாகம்.

## மேற்கோள்கள்

## வெளி இணைப்புகள்
* பென்னிங்டன் நூலகத்தின் இணையதளம்
*பழமைவாய்ந்த பென்னிங்டன் பொதுநூலகம் கீற்று 
*நூலகத்துக்கு உதாரணம் பென்னிங்டன், தினமணி, 11 மார்ச் 2019

பகுப்பு:தமிழ்நாட்டு நூலகங்கள்
பகுப்பு:விருதுநகர் மாவட்டம்
அவிர்ப்பாகம்

**அவிர்ப்பாகம்** அல்லது **ஹவிஸ்** என்பது இந்து தொன்மவியலின் அடிப்படையில் யாகத்தின் முடிவில் திரண்டுவரும் பலனாகும்.  இந்த அவிர்பாகமானது தேவர்களுக்கும், மும்மூர்த்திகளுக்கும், சிவபெருமானுக்கும் யாகத்தின் முடிவில் சென்று சேருகிறது. இவ்வாறு சேருகின்ற அவிர்ப்பாகத்தினால் தேவர்கள் வலிமை பெறுகின்றார்கள். அதனால் அரக்கர்கள் அவிர்ப்பாகம் கிடைக்காமல் இருக்கச் செய்வதற்காக யாகங்கள் நடைபெறுவதை தடுக்கின்றார்கள் என்பது நம்பிக்கையாகும். 

## இவற்றையும் காண்க
தாட்சாயிணி

## ஆதாரங்களும் மேற்கோள்களும்


## வெளி இணைப்புகள்

பகுப்பு:இந்து தொன்மவியல்
தவுலத் பெக் ஓல்டி

**தவுலத் பெக் ஓல்டி** (Daulat Beg Oldi) இந்தியாவின் லடாக் பிரதேசத்தில் லே மாவட்டத்தில் உயரமான இடத்தில் அமைந்துள்ளது. இதன் கிழக்கே திபெத், தெற்கே லாகால், மேற்கே காஷ்மீர் பள்ளத்தாக்கு, வடக்கில் காரகோரம் மலையும் அமைந்துள்ளது. இதன் அருகில் சுரு என்ற பள்ளத்தாக்கும் அமைந்துள்ளது.  இங்கு  உலகின் உயரமான விமான ஓடுதளம் உள்ளது. இதனை துர்புக்-சியோக்-தவுலத் பெக் ஓல்டி சாலை, லே நகரத்துடன் இணைக்கிறது.

லடாக்கின்  லே நகரத்திலிருந்து தர்புக், சியோக் ஆறு வழியாக தவ்லத் பேக் ஓல்டி வரை 255 கிலோ மீட்டர் சாலையை இந்தியா அமைத்தது.  இதன் மூலம் இந்தியாவால் மிக எளிதாக இராணுவத் தளவாடங்களை உண்மையான கட்டுப்பாட்டுக் கோடு வரை நகர்த்த முடியும்.

## வரலாறு
இந்திய-சீன எல்லைப் பகுதியான இவ்விடத்திற்கு 16ம் நூற்றாண்டில் வாழ்ந்த யார்கண்டி (Yarkandi) பிரபுவின் நினைவாக இப்பெயர் வந்ததாக அறியப்படுகிறது. இந்த ஓடுதளமானது 2008ம் ஆண்டு புதுப்பிக்கப்பட்டது.

## மேம்பட்ட விமான இறங்குதளம்

 
இது கடல் மட்டத்திலிருந்து 16,614 அடி உயரத்தில் அமைந்துள்ளதால் இதுவரை இந்திய ராணுவத்தின் உயர் தரமான ஹெலிக்காப்டர்களும், ஆன்டனோவன்-32 வகையான உலகுரக விமானங்களும் குறைந்த எடை ராணுவத்தளவாடங்களை மட்டுமே எடுத்துச்சென்று வந்தன. ஆனால் 20.08.2013 செவ்வாய் கிழமை அன்று இந்திய ராணுவ விமானமான சி-130 ஜே சூப்பர் ஹெர்குலிஸ் விமானத்தை குரூப் கேப்டன் தெஜ்பிர் சிங், மற்றும் சிப்பந்திகளும் இவ்விமான ஓடுதளத்தில் இறக்கினார்கள். இந்திய விமானப்படையானது(IAF) தனது 50 ஆண்டுகளில் நிகழ்த்திய சாதனைகளில் இது குறிப்பிடத்தக்கது. இந்த நடவடிக்கையால் இந்திய ராணுவத்தின் கமாண்டோ படைகளை துரிதமாக அளைத்துவர உதவும் என நிருபித்துள்ளது.

## இதனையும் காண்க
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* கல்வான் நதி
* பாங்காங் ஏரி 
* உண்மையான கட்டுப்பாட்டுக் கோடு 
* திஸ்கித்
* துர்புக்
## மேற்கோள்கள்

பகுப்பு:லே மாவட்டத்தின் நகரங்களும் ஊர்களும்
பகுப்பு:லே மாவட்டம்
மகேந்திரா உலக நகரம், புது சென்னை

**மகேந்திரா உலக நகரம், புது சென்னை** (ஆங்கிலம்: Mahindra World City, New Chennai aka Mahindra City) இயக்கத்திலிருக்கக் கூடிய இந்தியாவின் முதல் சிறப்பு பொருளாதார மண்டலம் ஆகும். மகேந்திரா குழுமத்தாலும் தமிழ்நாடு அரசு தொழில் வளர்ச்சிக் கழகத்தாலும்(டிட்கோ-TIDCO) பொதுத்துறை,-தனியார்துறை முனைவால் உருவாக்கப்பட்ட இது இந்தியாவின் முதல் ஒருங்கிணைக்கப்பட்ட வணிக நகரம் ஆகும்.

## அமைவிடம்
மகேந்திரா உலக நகரம், புது சென்னை என்று குறிப்பிடப்பட்டாலும் இந்நகரம் சென்னையிலிருந்து சுமார் 50 கி.மீ தொலைவில் தேசிய நெடுஞ்சாலை 45-ல் செங்கல்பட்டுக்கு அருகில்தான் அமைந்துள்ளது.  ஏறத்தாழ 1,500 ஏக்கர் நிலப்பரப்பில் அமைந்துள்ள இந்நகரம் சாலை வழியாகவும் தொடர்வண்டி வழியாகவும் எளிதில் அடையும் வகையில் அமைந்துள்ளது.  இந்நகருக்கு அருகில் பரணூர் தொடர்வண்டி நிலையம் அமைந்துள்ளது.

## மேற்கோள்கள்

பகுப்பு:சென்னைக் கட்டிடங்கள்
பகுப்பு:சென்னை சுற்றுப் பகுதிகள்
பகுப்பு:சென்னையுடன் இணைக்கப் பெற்ற நகரப் பகுதிகள்
பகுப்பு:சென்னையின் பொருளாதாரம்
பகுப்பு:மகிந்திரா குழுமங்கள்
புயவகுப்பு

**புயவகுப்பு** என்பது கலம்பகம் என்னும் சிற்றிலக்கியத்தில் ஓர் உறுப்பாக வரும். இது பொருள் நோக்கிக் கூறப்படும் ஓர் இலக்கணத் தொடர். புயம் என்னும் சொல் ஆகுபெயராய் வலிமையைக் குறிக்கும். பாட்டுடைத் தலைவன் தன் புய வலிமையைத் தந்தான் எனப் பாடுவது புயவகுப்பு.

எடுத்துக்காட்டு

புயவகுப்பு

சந்த விருத்தம்
 
இடமற மிடைதரு கடவுளர் மடவியர்
:::எறிதரு கவரிநி ழற்கட் டுயின்றன
::இனவளை கொடுமத னிடுசய விருதென
:::இறையவ ளெழுதுசு வட்டுக் கிசைந்தன
:இருவரு நிகரென வரிசிலை விசயனொ
:::டெதிர்பொரு சமரிலை ளைப்புற் றிருந்தன
::இணையடி பரவிய மலடிமு னுதவிய
:::இடியலி னுணவொரு கொட்டைப் பரிந்தன
படவர வுமிழ்தரு மணிவெயில் விடவளர்
:::பருதியொ டெழுமுத யத்திற் பொலிந்தன
::பருகுமி னமிர்தென வுருகிரு கவிஞ்ர்கள்
:::பனுவலின் மதுரவி சைக்குக் குழைந்தன
:படரொளி விடுசுடர் வலயம தெனவொரு
:::பருவரை நெடுவிலெ டுத்துச் சுமந்தன
::பரர்புர மெரியொடு புகையெழ மலர்மகள்
:::பணைமுலை தழுவுச ரத்தைத் துரந்தன
மடலவிழ் தடமல ரிதழியி னிழிதரு
:::மதுமழை யருவிகு ளித்துக் கிளர்ந்தன
::வழிதர வுதிரமு நிணமொடு குடர்களும்
:::வருநர கரியின்ம தத்தைத் தடிந்தன
:மதகரி யுரியதள் குலகிரி முதுகினின்	
:::மழைமுகி றவழ்வதெ னப்பொற் பமைந்தன
::மலிபுகழ் நிலவொடு மடுதிறல் வெயிலெழ
:::மதிகதிர் வலம்வரு வெற்பொத் துநின்றன
குடவளை துறைதொறு முடுநிரை யெனவரி	
:::குளிர்நில வெழவுமிழ் முத்தைத் தடங்கரை
::குலவிய படர்சிறை மடவன மொடுசில
:::குருகுகள் சினையொட ணைத்துத் துயின்றிடு
:குரைபுனல் வரநதி சுரர்தரு முருகவிழ்
:::கொழுமலர் சிதறவி முத்தத் துவிண்டொடு
::குலகிரி யுதவிய வளரிள வனமுலை	
:::கொழுநர்த மழகிய கொற்றப் புயங்களே.  
## வெளி இணைப்பு
புயவகுப்பு விளக்கம்
## அடிக்குறிப்பு

பகுப்பு:யாப்பிலக்கணம்
அனந்தாழ்வார்

thumb | வலது | அனந்தாழ்வாரின் கடப்பாரை
சுவாமி இராமானுசர் மீது அளவுகடந்த பக்தி கொண்ட இவர், கர்னாடகத்தின் மாண்டிய மாவட்டத்தில் சிறுப்புத்தூர் (இன்றைய கிரங்கனூர் -மேல்கோட்டை அருகில்) எனும் அழகிய சிற்றூரில் சித்திரை மாதம் சித்திரை நட்சத்திரத்தில் அனந்தன் (English:Ananthazhwan/Ananthalvan) என்னும் இயற்பெயரில் பிறந்தவர். இராமானுசர் ஆணைப்படியே திருமலையில் எழுந்தருளியுள்ள திருவேங்கடமுடையானுக்கு நந்தவனம் அமைத்து மலர் கைங்கர்யம் செய்வதையே வாழ்க்கையின் பலனாக கொண்டு திருமலையிலேயே வாழ்ந்தவர். இதற்காக தன் மனையாளின் உதவியோடு இவர் ஏற்படுத்திய திருக்குளம் "இராமானுச தீர்த்தம்" என்றும், அவரின் நந்தவனம் "அனந்தாழ்வார் நந்தவனம்" என்றும் இன்றும் திருமலை மாடவீதியில் காணப்பெறுகிறது.

## இயற்றிய நூல்கள்

வடமொழியில்

* வேங்கடேச இதிஹாச மாலை  -  திருவேங்கடவன் மீது இயற்றப்பட்டது.
* கோதா சதுஸ்லோகி           -  கோதை ஆண்டாள் மீது இயற்றப்பட்டது.
* ராமானுஜ சதுஸ்லோகி        -  ஆசாரியனாகிய ‘உடையவர்’ மீது இயற்றப்பட்டது.

தமிழில் தன் ஆச்சாரியனாகிய இராமானுசர் மீது இவர் இயற்றிய தமிழ்ப்பாடல்:

:ஏய்ந்தபெருங் கீர்த்தி யிராமானுச முநிதன்
:வாய்ந்தமலர்ப் பாதம் வணங்குகின்றேன், - ஆய்ந்த
:பெருஞ் சீரார் சடகோபன் செந்தமிழ் வேதந்தரிக்கும்,
:பேராத வுள்ளம் பெற.

## மற்ற பெயர்கள்
*அனந்தாண்பிள்ளை
*அனந்தாசாரியர்
*அனந்த சூரி

## திருவேங்கடவனின் மாமனாரான சிறப்பு

இவரின் நந்தவனத்தில், திருமலை பட்டத்தரசியான அலர்மேல்மங்கை நாச்சியாரோடு திருவேங்கடவன் இரவு நேரங்களில் உலாவும் போது ஒருநாள் இதனை கண்ணுற்ற அனந்தாழ்வார் யாரோ ஒரு காதல் இணைகள் தன் நந்தவனத்தில் புகுந்து பாழ்ப்படுத்துவதாக எண்ணி பிடிக்க முயற்சித்தார். உடனிருந்த ஆண்மகன் தப்பிக்க பெண்மகள் மட்டும் அனந்தாழ்வரிடம் பிடிபட எப்படியும் இவளை மீட்க அவள் காதலன் வருவான் என அந்நந்தவனத்திலேயே பிணையாக சிறைப்படுத்தினார். பொழுது விடிந்து வழக்கம்போல் அன்றலர்ந்த மலர்களை மாலைகளாக்கி திருவேங்கடவன் சன்னதியடைய அங்கே மார்புறை நாச்சியாராகிய அலர்மேல்மங்கை திருவேங்கடவன் மார்பில் இல்லாதிருக்கக் கண்டு அஞ்சியவருக்கு, முன்னிரவில் தானே தன் மனையாளோடு நந்தவனத்திற்கு வந்ததுவும், அனந்தாழ்வாரின் பிணையாக நந்தவனத்தில் கட்டுண்டு இருப்பவள் அனைத்து உயிர்களுக்கும் அன்னையாகிய அலர்மேல்மங்கை நாச்சியாரே என திருவேங்கடவன் தெரிவிக்க ஒரு நொடியும் ஐயனை அகலாத அன்னை தன் செய்கையால் ஒர் இரவு முழுதும் பிரிய நேரிட்டதை எண்ணி மிக்க வருத்தம் கொண்டார். அதற்கு ஈடுசெய்யும் பொருட்டு அவரே நாச்சியாரின் தகப்பனாராக இருந்து மீண்டும் திருவேங்கடவனுக்கு மணம் முடித்து சேர்த்து வைத்தார். இச்செயலால் திருமலை உறையும் திருவேங்கடவனுக்கு இவர் மாமனார் என அன்றிலிருந்து அழைக்கப்பட்டு வருகிறார்.

## தனியன்

திருமலையிலேயே தன்னுயிர் நீத்த இவரை, அவர் வாழ்ந்த குடிலில் பள்ளிப்படுத்தி இன்றும் வழிபாட்டிற்காக திருமலை கோயில் நிர்வாகத்தால் நன்கு பராமரிக்கப்பட்டு வருகிறது. கீழ்க்கண்ட வடமொழி தனியன் இவரின் மேன்மையை பறைசாற்றுகிறது.

:அகிலாத்ம குணாவாஸம் அஜ்ஞான திமிராபஹம்
:ஆச்ரிதாநாம் ஸுஸரணம் வந்தே அநந்தார்ய தேசிகம்

## ஆதாரம்

ஆறாயிரப்படி குருப்பரம்பர பிரபாவம்

## மேற்கோள்கள்

பகுப்பு:இந்து சமயப் பெரியார்கள்
பகுப்பு:வைணவ அடியார்கள்
மக்கள் செயல் கட்சி

**மக்கள் செயல் கட்சி** (*People's Action Party*) என்பது சிங்கப்பூர் அரசியல் கட்சி ஆகும். இக் கட்சி 1959 ஆம் ஆண்டு முதல் ஆட்சி நடத்தி வருகிறது. சிங்கப்பூரின் முதல் பிரதமர் லீ குவான் யூ இந்தக் கட்சின் நிறுவனர்களுள் ஒருவர் ஆவார். தற்போதைய சிங்கப்பூர் பிரதமர் லீ சியன் லூங் இக் கட்சியின் செயலாளர் ஆவார்.

## மேற்கோள்கள்

பகுப்பு:சிங்கப்பூர் அரசியல் கட்சிகள்
பெ. கருணாகரன்

thumb|right|பெ. கருணாகரன்
**பெ. கருணாகரன்** (பிறப்பு: சூலை 15, 1965) என்பவர் தமிழக எழுத்தாளர் மற்றும் கவிஞர். கடலூர் மாவட்டத்திலுள்ள விருத்தாசலம் எனும் ஊரில் பிறந்த இவர் இங்குள்ள திரு கொளஞ்சியப்பர் அரசினர் கலைக்கல்லூரியில் இளங்கலை மற்றும் முதுகலை தமிழிலக்கியம் படித்தார். கல்லூரி நாட்களில் கவிதை, சிறுகதைகள் எழுதத் தொடங்கிய இவர் பல போட்டிகளில் கலந்து கொண்டு பரிசுகள் பெற்றுள்ளார். இவர் இதுவரை சுமார் 100 சிறுகதைகளும், 200க்கும் மேற்பட்ட கவிதைகளும் எழுதியுள்ளார். செய்தி தொடர்பான 500க்கும் மேற்பட்ட கட்டுரைகளை எழுதியுள்ளார். ஆனந்த விகடனில் மாணவப் பத்திரிகையாளராக அறிமுகமாகி, பிறகு அதே இதழின் ஆசிரியர் குழுவிலும் ஒருவராகப் பணியாற்றினார். அதன் பிறகு, கடந்த 25 ஆண்டுகளாக நக்கீரன், தினமணி, குமுதம் போன்ற பத்திரிகைகளில் பணியாற்றிய இவர்  2009ம் ஆண்டு ஜூலை மாதத்திலிருந்து புதிய தலைமுறை வார இதழில் இணையாசிரியராகப் பணியாற்றி வருகிறார்.

## எழுதியுள்ள நூல்கள்
 
# அமேசான் காடுகளும் சஹாராப் பாலைவனமும் எப்படித் தோன்றின? (குழந்தைகளுக்கான சிறுகதைத் தொகுதி)
# குளம்பொலி ஞானங்கள் (கவிதைத் தொகுதி)
# அம்மாவின் புன்னகை (சிறுகதைத் தொகுதி)

## பாராட்டும் பரிசும்

*இவர் எழுதிய “அமேசான் காடுகளும் சஹாராப் பாலைவனமும் எப்படித் தோன்றின?” எனும் நூல் திருப்பூர்த் தமிழ்ச் சங்கம், தமிழ்நாடு முற்போக்கு எழுத்தாளர்கள் மற்றும் கலைஞர்கள் சங்கம், கம்பம் பாரதி இலக்கியப் பேரவை, நொய்யல் இலக்கிய வட்டம்  ஆகிய அமைப்புகளின் மூலம் 2009ம் ஆண்டின் சிறந்த குழந்தைகள் இலக்கிய நூலாகத் தேர்வு பெற்று பரிசுகள் பெற்றுள்ளது. இந்நூலுக்கு 2013 ஆம் ஆண்டு தமிழ்ப் பேராயத்தின் அழ. வள்ளியப்பா குழந்தை இலக்கிய விருதும் கிடைத்துள்ளது.

## மேற்கோள்கள்


பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:1965 பிறப்புகள்
பகுப்பு:கடலூர் மாவட்ட மக்கள்
உக்கிர பாண்டியனுக்கு வேல்வளை செண்டு கொடுத்த படலம்

**உக்கிர பாண்டியனுக்கு வேல்வளை செண்டு கொடுத்த படலம்** திருவிளையாடற் புராணத்தில் என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் வருகின்ற 12வது படலமாகும். இப்படலம் மதுரைக் காண்டத்தில் இடம்பெற்றுள்ளது

## படலச் சுருக்கம்

இதில் சிவபெருமானின், மகனான உக்கிர பாண்டியனுக்கு வடக்கே வளம் கொழிக்கும் மணவூரை ஆளும் சூரியகுல சோமசேகரனின் மகள் காந்திமதிக்கும் மதுரைப்பதியிலே நடக்கும் திருமணம், மற்றும் இந்திரனையும்,கடலரசனையும்,வானுயர ஓங்கிய மேருவையும் வெற்றி கொள்ள மூன்று படைக்கலங்களை சிவபெருமானாகிய சுந்தரபாண்டியர் வழங்கியதை  கூறும் படலமாகும்.
## சான்றாவணம்

பகுப்பு:திருவிளையாடல்கள்
சின்னமனூர் மாணிக்கவாசகர் கோயில்

**மாணிக்கவாசகர் கோயில்** என்பது திருவாசகத்தை அருளிய மாணிக்கவாசகருக்கு தேனி மாவட்டத்தின் சின்னமனுாரில் எழுப்பப்பட்டுள்ள ஒரு கோயில் ஆகும்.  

இக்கோயிலானது சிவகாமியம்மன் கோவிலுக்குச் செல்லும் வழியில் உள்ளதால் இக்கோவிலுக்கும் பக்தா்கள் அதிக அளவில் சென்று வருகின்றனா். இங்கே தமிழில் வழிபாடு செய்யப்படுகிறது. 

## சன்னிதிகள்
இக்கோயிலின் மூலவரான மாணிக்கவாசகர் தெற்கு நோக்கி உள்ளார். இவர் நின்ற கோலத்தில் ருத்ராட்ச மாலை அணிந்து, வலது கையில் ருத்ராட்ச மாலையுடன் சின்முத்திரைக் காட்டியபடி உள்ளார். 

காசிவிசுவநாதர் - விசாலாட்சி இருவரும் பரிவார மூர்த்திகளாக உள்ளனர். 

இக்கோயிலில் சண்டிகேசுவரர், நவகிரக மண்டபம், கோரசனீசுவரர், சித்ரகுப்தர் சன்னதிகள் உள்ளன.

## விழாக்கள்
* அனைத்து தமிழ் மாதங்களிலும் மக நட்சத்திரத்தன்று மாணிக்கவாசகருக்கு சிறப்பு பூசை செய்யப்படுகிறது.
* ஆனி, மார்கழி மாதங்களில் உத்திர நட்சத்திரத்தன்று மாணிக்கவாசகரும், நடராஜர் இருவரும் ஒரே சப்பரத்தில் உலா வருகின்றனர்.
* மாணிக்கவாசகர் குரு பூஜை நாளன்று தனித்து உலா வருகிறார்.

## தல சிறப்புகள்
* சண்டிகேசுவரர் நின்ற கோலத்தில் உள்ளார். பொதுவாக சண்டிகேசுவரர் அமர்ந்த நிலையிலியே கோயில்களில் இருப்பார்.
* தியான கோலத்தில் எழுத்தாணியுடன் சித்ரகுப்தர் சிலையுள்ளது.
* நவக்கிரக மண்டபத்தில் உள்ள சனீசுவரர் கையில் கிளியுடன் உள்ளார்.
* கோரசனீசுவரர் எனும் சந்நதியில் சனிபகவான் கோரைப் பற்களுடன் உள்ளார்.
*

## சான்றுகள்

பகுப்பு:தேனி மாவட்டத்திலுள்ள இந்துக் கோயில்கள்
ராஜஸ்தானத்து அந்தப்புரங்கள் (புதினம்)

**ராஜஸ்தானத்து அந்தப்புரங்கள்** ராஜஸ்தானத்தின் அந்தப்புரங்களில் உழன்ற பெண்களின் துயரங்களை விவரிக்கும் ஒரு புதினம் ஆகும். இதன் ஆசிரியர் ராகுல சாங்கிருத்யாயன். இவர் ராஜஸ்தானத்து அந்தப்புரத்து மாந்தர்களை நேரில் சந்தித்து சேகரித்த உண்மைத் தகவல்களை அடிப்படையாகக் கொண்டு இலக்கியமாக்கியுள்ளார்.

இந்த நூலில் உண்மை நிகழ்ச்சிகளைப் பாரபட்சமின்றி ஆசிரியர் எடுத்துக்காட்டுகிறார். இதில் விவரிக்கப்பட்டுள்ள நிகழ்ச்சிகள் கி.பி.1910 முதல் 1952 வரையிலுமுள்ள காலகட்டத்தைச் சார்ந்தது. ராஜஸ்தானத்தின் அந்தப்புரத்தில் வாழ்ந்த *ராணி கௌரி* யின் சோகம் நிறைந்த கதை.

பகுப்பு:தமிழ்ப் புதினங்கள்
ஒலியனியல்

**ஒலியனியல்** (*Phonology*, *Phonemics*, *Phonematics*) என்பது, மொழிகளில் ஒலிகள் எவ்வாறு முறைப்படி ஒழுங்கமைக்கப்பட்டு உள்ளன என்பது குறித்து ஆய்வு செய்யும் ஒரு துறை. இது மொழியியலின் ஒரு துணைத்துறையாக உள்ளது. பொதுவாக இத்துறை ஒலியன் தொகுதிகள் குறித்தே கவனம் செலுத்தினாலும், மொழியியல் பொருளைக் கொடுக்கும் வகையில் ஒழுங்கமைக்கப்பட்ட எல்லா மொழிக் கூறுகளின் பகுப்பாய்வுகளையும் இது உள்ளடக்கக் கூடும். சைகை மொழிகளில் உள்ள இணையான ஒழுங்கமைப்பு முறைகள் குறித்த ஆய்வுகளையும் ஒலியனியல் உள்ளடக்கும்.

ஒலியனியல், ஒலியியலில் (phonetics) இருந்து வேறுபட்டது. ஒலியியல், பேச்சொலிகளின் உற்பத்தி, கடத்தல், கேட்டுணர்தல் என்பவை குறித்துக் கவனம் செலுத்தும் அதே வேளை, ஒலியனியல், ஒரு குறித்த மொழியிலோ அல்லது பல மொழிகளிலோ பொருளுணர்த்துவதற்காக ஒலிகள் செயற்படும் முறை குறித்து விளக்குகிறது. ஒரு மொழியில் உள்ள பேச்சொலிகளை அடிப்படையாகக் கொண்டு, சில கொள்கைகளின் அடிப்படையில், ஒலிகளை ஒலியன்களாக இனங்கண்டு, அவற்றின் வருகையிடங்கள், சேர்க்கைகள், அதன் மூலம் அமையும் அசைகள் போன்ற தகவல்களையும், அவற்றுக்கான விளக்கங்களையும் கொடுப்பதே ஒலியனியலின் பணியாகும். ஒலியியல் விளக்க மொழியியலையும், ஒலியனியல் கோட்பாட்டு மொழியியலையும் சார்ந்தவை என்பது பல மொழியியலாளர்களின் கருத்து. 20 ஆம் நூற்றாண்டின் நடுப்பகுதியில், ஒலியன் குறித்த தற்காலக் கருத்துரு வளர்ச்சியடைவதற்கு முன் இவ்வாறு பிரித்துப் பார்க்கும் முறை இருக்கவில்லை என்பது குறிப்பிடத்தக்கது. தற்கால ஒலியனியலின் துணைத்துறைகள் சிலவற்றின் ஆய்வுப் பரப்புகள், உளமொழியியல், பேச்சுணர்தல் போன்ற ஒலியலின் விளக்கமுறை சார்ந்த எல்லைகளுக்குள்ளும் விரிவடைந்து காணப்படுகின்றன.

## ஒலியனியலின் வளர்ச்சி
1876-ஆம் ஆண்டில், போலந்து நாட்டைச் சேர்ந்த சான் பௌதியீன் டி கோர்ட்டனே (Jan Baudouin de Courtenay) என்பவர் அவரது முன்னாள் மாணவரான மிக்கோலாய் குருசெவ்சுக்கி (Mikołaj Kruszewski) என்பவருடன் சேர்ந்து "ஒலியன்" என்னும் கருத்துருவை அறிமுகப்படுத்தினார். இவரது ஆக்கம் பெருமளவு அறிஞர்களின் கவனத்தை ஈர்க்காத போதும், இதுவே நவீன ஒலியனியலின் தொடக்கமாகக் கருதப்படுகிறது.

## குறிப்புகள்

## உசாத்துணைகள்
* கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம், 2007.
* சுப்பிரமணியன், சி., *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.

பகுப்பு:மொழியியல்
மெலிவுற்ற யுரேனியம்

**மெலிவுற்ற யுரேனியம்** (*depleted uranium*, *DU*, *Q-metal*, *depletalloy* அல்லது *D-38*) என்பது இயற்கை யுரேனியத்தை விடக் குறைந்த அளவு பிளவுறும் ஓரிடத்தான் U-235 ஐக் கொண்டுள்ள யுரேனியம் ஆகும். (புவியோட்டில் காணப்படும் இயற்கை யுரேனியம் மூன்று ஓரிடத்தான்களின் கலவையாகும்: 99.27% U-238, 0.72% U-235, மற்றும் 0.0055% U-234).

மெலிவுற்ற யுரேனியம் மிக உயர்ந்த அடர்த்தியை (19.1&nbsp;கி/செமீ3) உடையது. ஈயத்தைவிட 68.4% அடர்த்தி உடையது. இது அணு உலைகளில் பயன்படுத்தப்பட்ட எரிகோலில் காணப்படுகிறது. வானூர்திகளில் எதிர் எடைகளாக, கதிர் மருத்துவத்தில் கதிர் வீச்சுக் கவசங்களாக, தொழில்முறை கதிர்வரைவியல் உபகரணங்களில், கதிரியக்கப் பொருட்களைக் கொண்டு செல்ல உபயோகிக்கப்படும் கலன்களில் இவை பயன்படுத்தப்படுகின்றன. சில தொலைக்கதிர் மருத்துவக் கருவிகளில் புலத்தேர்விகளிலும் (Collimator) தடுப்புக் கட்டிகளாகவும் (Shielding block) பயன்படுகிறது.

பெரும்பாலான மெலிவுற்ற யுரேனியம் அணுக்கரு உலைகளிலிம், அணு குண்டுத் தயாரிப்புகளிலும் யுரேனியம் செறிவூட்டல் மூலம் துணை விளைபொருளாகக் கிடைக்கிறது.

## மேற்கோள்களும் குறிப்புகளும்

## வெளி இணைப்புகள்

* US Health Physics Society
* ["Human rights and weapons of mass destruction, or with indiscriminate effect, or of a nature to cause superfluous injury or unnecessary suffering"](http://www.unhchr.ch/Huridocda/Huridoca.nsf/(Symbol)/E.CN.4.Sub.2.2002.38.En?Opendocument)(The UN 2002 report)
* Depleted Uranium and the IAEA 
*"Depleted Uranium in Bosnia and Herzegovina – Postconflict Assessment"  by ஐக்கிய நாடுகள் சூழல் திட்டம்
*"Radiological Conditions in Areas of Kuwait With Residues of Depleted Uranium" by பன்னாட்டு அணுசக்தி முகமையகம்
*"Technical Report on Capacity-building for the Assessment of Depleted Uranium in Iraq"  by ஐக்கிய நாடுகள் சூழல் திட்டம்
*Depleted Uranium, Health Physics Society

பகுப்பு:யுரேனியம்
பகுப்பு:கதிரியக்கம்
பயனுறு அரைவாழ்வுக் காலம்

**பயனுறு அரைவாழ்வுக் காலம்** (*Effective half-life*) என்பது இயற்பியல் அரைவாழ்வுக் காலம் (Physical half life) மற்றும் உயிரியல் அரைவாழ்வுக் காலம் (Biological half life) இவைகளின் கூட்டு செயல்பாட்டின் காரணமாக உடலில் செலுத்தப்பட்ட கதிரியக்கப் பொருள் தன்முதல் அளவில் பாதியாகக் குறையத் தேவைப்படும் கால அளவாகும்.

λp என்பது இயற்பியல் சிதைவு மாறிலி என்றும் λB என்பது உயிரியல் சிதைவு மாறிலி என்றும் கொண்டால் λE என்பது பின்வருமாறு தரப்படலாம்:

:{\lambda_e} \, = {\lambda_p} \, + {\lambda_b} \,

தேய்வு மாறிலியிலிருந்து பயனுறு அரைவாழ்வுக் காலத்தை பின்வரும் சமன்பாட்டின் மூலம் கணிக்க முடியும்:

:
\frac{1}{t_{e}} = \frac{1}{t_{p}} + \frac{1}{t_{b}}, அல்லது

: t_{e} = \frac{t_{p}\times t_{b}} {t_{p} + t_{b}}.
                   
λ என்பது கதிரியக்க அழிவு அல்லது சிதைவு மாறிலியாகும்.

## வெளி இணைப்புகள்
* Biological Half-life

பகுப்பு:கதிரியக்கம்
உருசியக் குடியரசு

**உருசியக் குடியரசு** (*Russian Republic*, ) பேரரசர் நிக்கோலசு II   அன்று தமது முடியாட்சியை துறந்தபிறகு முன்னாள் உருசியப் பேரரசின் பகுதிகளை குறைந்த காலத்திற்கு *[[சட்டப்படி]]*, ஆட்சி செய்த அரசியல் அமைப்பாகும். ஆறு மாதங்களுக்குப் பிறகு இந்தக் குடியரசு அக்டோபர் புரட்சியால்   அன்று உருசிய சோவியத் கூட்டு சோசலிச குடியரசால் அகற்றப்பட்டது.  அலுவல்முறைப்படி, குடியரசின் அரசாக உருசிய இடைக்கால அரசு  இருந்தபோதிலும் *[[நடைமுறைப்படி]]* அரசுக் கட்டுப்பாடு இடைக்கால அரசிற்கும் பெட்ரோகிராடு சோவியத்திற்கும் இடையே பகிரப்பட்டது.

## மேற்கோள்கள்
 

பகுப்பு:சோவியத் ஒன்றியம்
பகுப்பு:உருசியா
பகுப்பு:முன்னாள் குடியரசுகள்
பகுப்பு:உருசியப் புரட்சி
பகுப்பு:ஆசியாவின் முன்னாள் நாடுகள்
பகுப்பு:ஐரோப்பாவின் முன்னாள் நாடுகள்
அலெக்சாண்டர் கெரென்சுகி

**அலெக்சாண்டர் ஃபியோதரொவிச் கெரென்சுகி ** (*Alexander Fyodorovich Kerensky*, , அலெக்சாந்தர் பியோதரவிச் கெரென்ஸ்கி, ; &nbsp;– 11 சூன் 1970) 1917ஆம் ஆண்டு உருசியப் புரட்சிகளின் போதும் அதற்கு முன்னரும் முதன்மையான அரசியல்வாதியாக  இயங்கியவர்.

கெரென்சுகி உருசிய இடைக்கால அரசில் இரண்டாவது பிரதமராக பொறுப்பு வகித்தார். அந்த ஆட்சியை அக்டோபர் புரட்சியின்போது விளாடிமிர் லெனின் தலைமையில்  போல்செவிக்குகள் தோற்கடித்தனர். இதன் பின்னர் தமது மிகுதி வாழ்நாளை வெளிநாட்டில் புலம்பெயர்ந்து  வாழ்ந்து வந்தார்; 1970இல் தமது 89வது அகவையில் நியூயார்க்கு நகரத்தில்  இயற்கை எய்தினார்.
## வெளி இணைப்புகள்

* An account of Kerensky at Stanford in the 1950s 
*
*Alexander Kerensky Museum in London 
*The Prelude To Bolshevism: The Kornilov Rising (1919)
*The Catastrophe (1927)

பகுப்பு:1881 பிறப்புகள்
பகுப்பு:1970 இறப்புகள்
பகுப்பு:உருசியாவின் வரலாறு
பகுப்பு:உருசிய அரசியல்வாதிகள்
கோட்பாடு

**கோட்பாடு** (*doctrine*) என்பது ஆழ்ந்த ஆராய்ச்சியை அடிப்படையாகக் கொண்டதும், அறிவு சார்ந்ததுமான ஒரு பொதுமைப்படுத்தும் சிந்தனையை அல்லது அச்சிந்தனையின் பெறுபேறுகளைக் குறிக்கும். எடுத்துக்காட்டாகச் சூழல் அமைவைப் பொறுத்து இப்பெறுபேறுகள் இயற்கை எவ்வாறு தொழிற்படுகிறது என்பது குறித்த ஒரு பொதுமைப்படுத்திய விளக்கமாக இருக்கலாம். கோட்பாடு என்பதைச் சோதனைகள் மூலம் நிறுவப்பட்ட அல்லது இல்லை என்று இன்னும் நிரூபிக்கப்படாததும் உண்மையை அடிப்படையாகக் கொண்டதுமான ஒரு கருதுகோள் எனலாம். 

கோட்பாடு என்னும் சொல்லுக்குத் தற்காலத்தில் வழங்கும் சொற்பொருள்கள் சில அதன் ஊகம் சார்ந்த தன்மையையும், பொதுமைப்படுத்தும் பண்பையும் குறித்துக் காட்டுகின்றன. எடுத்துக்காட்டாகக் கலைகளிலும், மெய்யியலிலும் "கோட்பாட்டு" அல்லது "கோட்பாடு சார்ந்த" போன்ற பயன்பாடுகள், இலகுவில் அளந்தறிய முடியாத எண்ணக் கருக்களையும், பட்டறிவு சார்ந்த தோற்றப்பாடுகளையும் குறிப்பதற்குப் பயன்படுகின்றன. அரிசுட்டாட்டிலின் வரைவிலக்கணங்களில் "கோட்பாடு" பெரும்பாலும் "செயல்முறை"க்கு முரண்பட்டதாகவே எடுத்துக்கொள்ளப்படுகிறது. கோட்பாட்டுக்கும், செயல்பாட்டுக்குமான வேறுபாட்டை மருத்துவத் துறையில் இருந்து எடுத்துக்காட்டு ஒன்றிம் மூலம் தெளிவாகக் காட்டலாம். மருத்துவக் கோட்பாடு, உடல்நலம், நோய்கள் என்பவற்றின் இயல்புகள் குறித்தும் அவற்றுக்கான காரணங்கள் குறித்தும் புரிந்துகொள்ள முயல்கிறது. மருத்துவத்தின் செயல்முறை மக்களை உடல்நலத்துடன் வைத்திருக்க முயல்கிறது. இவ்விரண்டும் ஒன்றுடன் ஒன்று தொடர்புள்ளவை ஆயினும், இரண்டும் தனித்தனியாக இருக்கவும் முடியும். ஏனெனில், ஒரு குறிப்பிட்ட நோயாளியைக் குணப்படுத்தாமல், உடல்நலத்தையும் நோய்களையும் பற்றி ஆய்வு செய்ய முடியும் என்பதுடன், குணப்படுத்தலின் அடிப்படைகளை அறிந்து கொள்ளாமலும் கூட ஒரு நோயாளியைக் குணப்படுத்த முடியும்.

தற்கால அறிவியலில், நன்றாக உறுதிப்படுத்தப்பட்ட இயற்கை குறித்த விளக்கமாக அமையும் அறிவியல் கோட்பாடுகளையே குறிக்கிறது. இத்தகைய அறிவியற் கோட்பாடுகள், அறிவியல் வழிமுறைகளுக்கு இசைவானவையாகவும், தற்கால அறிவியலின் கட்டளை விதிகளுக்கு அமைவானவையாகவும் இருக்கவேண்டியதும் அவசியம். இவ்வாறான கோட்பாடுகள், குறித்த துறைசார்ந்த எந்தவொரு அறிவியலாளரும், புரிந்துகொள்ளும்படியும், செயல்முறைகள் மூலம் அதை உறுதிசெய்யவோ அல்லது பொய்ப்பிக்கக் கூடியதாகவோ இருக்கும் வகையிலும் விளக்கப்பட வேண்டும். அறிவியற் கோட்பாடுகளே கூடிய அளவு நம்பத் தக்கவையாகவும், கண்டிப்பானவையாகவும், விரிவானவையாகவும் அமைந்த அறிவியல் அறிவுத் தொகுப்புக்கள் ஆகும். குறித்த நிலைமைகளில் இயற்கையின் நடத்தைகளை விபரித்து விளக்க முயல்வனவும், செயல்முறையில் சோதித்துப் பார்க்கக்கூடியவையுமான ஊகக் கணிப்புக்கள், அறிவியல் விதிகள் போன்றவை கோட்பாட்டில் இருந்து வேறுபட்டவை. இவை கருதுகோள்கள்.

"எவ்வாறு இருக்கவேண்டும்" என்று எடுத்துக்கூறும் வகையிலான நெறிப்படுத்துகின்ற, அல்லது விதிமுறை சார்ந்தனவாகவும் ஒரு கோட்பாடு இருக்கக்கூடும். இது, இலக்குகள், நெறிமுறைகள், நியமங்கள் போன்றவற்றை வழங்குகிறது. ஒரு கோட்பாடு, விளக்க மாதிரிகளோடு தொடர்பான அல்லது தொடர்பற்ற அறிவுத் தொகுப்பாகவும் அமையக்கூடும். இவ்வாறான அறிவுத் தொகுப்பின் உருவாக்கமே கோட்பாடாக்கம் எனப்படுகிறது.

## குறிப்புகள்
  

பகுப்பு:கோட்பாடுகள்
மதங்கம்

**மதங்கம்** என்பது சிற்றிலக்கியங்களில் ஒன்றான கலம்பக உறுப்புக்களில் ஒன்று. மதங்கியார்  பாடுவதாக இது அமைந்திருக்கும். 

இந்த உறுப்பு **மதங்கியார்** அல்லது **கொற்றியார்**, கொட்டுமுழக்கோடு பாடும் பாடலாக அமைந்திருக்கும். 

பாடல் - எடுத்துக்காட்டு
:கொற்றியார் பாடல்  

வழுத்துமவர்க் கானந்த வாழ்வையருள் வார்காசி வளமை யெல்லாம்
கொழுத்ததமி ழாற்பாடித் துளசிமணி தரித்தாடுங் கொற்றி யாரே
பழுத்ததவக் கோலமுங்கைச் சங்கமுமா ழியுங்கண்டு பணிந்தே மாகின்
முழுத்ததவத் தால்யாமு மாலாயி னேங்கூடி முயங்கு வீரே. 

## அடிக்குறிப்பு

பகுப்பு:கலம்பகங்கள்
பகுப்பு:யாப்பிலக்கணம்
தமிழ் இனி (குறும்படம்)

**தமிழ் இனி** என்பது 2012 இல் வெளிவந்த ஒரு தமிழ் குறும்படம் ஆகும்.  அமெரிக்காவில் வாழும் ஒரு தமிழ்க் குடும்பம் மொழியை பண்பாட்டுப் பின்புலத்தை அடுத்த தலைமுறையினருக்கு பரிமாறுவதில் இருக்கும் சிக்கலை இந்தக் குறும்படம் எடுத்துரைக்கிறது.

## விருதுகள்
*நோர்வே தமிழ்த் திரைப்பட விழாவில் சிறந்த குறும்பட இயக்குநருக்கான விருது இந்த குறும்பட இயக்குநர் மணி ராமுக்கு கிடைத்தது.
*நாளைய இயக்குநர் போட்டியில் சிறந்த படம், சிறந்த இயக்குநர், சிறந்த நடிகர் ஆகியவற்றிற்கான விருதுகள் இந்த குறும்படத்திற்கு வழங்கப்பட்டன.
* யூடியூபில் இரண்டரை லட்சத்திற்கும் அதிகமான பார்வைகளைப் பெற்றுள்ளது.

## மேற்கோள்கள்


## வெளி இணைப்புகள்
* தமிழ் இனி

பகுப்பு:2012 தமிழ் குறும்படங்கள்
பகுப்பு:ஐக்கிய அமெரிக்க தமிழ் குறும்படங்கள்
பகுப்பு:தமிழ் குறும்படங்கள்
நானும் ஒரு தாய் (குறும்படம்)

**நானும் ஒரு தாய்** என்பது 2012 இல் வெளிவந்த ஒரு தமிழ் குறும்படம் ஆகும். "குழந்தையைப் பெற்றெடுத்தல் ...ஆண்களுக்கு அச்செயல் ஒரு தொழிற்சாலை உற்பத்தியாகி விடுகின்றது. இந்த இயற்கை சுழன்றால் ஆண்களின் மனநிலை என்னவாகும் என்பதையும் பெண்கள் எவ்வாறு எதிர்வினையாற்றுவார்கள் என்பதையும்" இப் படம் விபரிக்கிறது.  இந்தப் படத்தின் இயக்குநர் கோவர்த்தனன் ஆவார்.  இது பல விருதுகளைப் பெற்றுள்ளது.

## மேற்கோள்கள்


## வெளி இணைப்புகள்
* நானும் ஒரு தாய்

பகுப்பு:தமிழ் குறும்படங்கள்
பகுப்பு:2012 தமிழ் குறும்படங்கள்
பகுப்பு:இந்தியத் தமிழ் குறும்படங்கள்
கடல் சுவற வேல்விட்ட படலம்

**கடல் சுவற வேல்விட்ட படலம்** திருவிளையாடற் புராணத்தில் 
என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் வருகின்ற 13வது படலமாகும், இப்படலம் மதுரைக் காண்டத்தில் இடம்பெற்றுள்ளது 

## படலச் சுருக்கம்

இதில் மதுரைப்பதியின் மன்னனான உக்கிர பாண்டியனின் தொண்ணூற்றாறு அசுவமேதயாகம் முடியவே பொறாமையும்,கோபமும் கொண்ட இந்திரன், கடலரசனை ஏவி மதுரைப்பதியை அழிக்க கூறியதும்,கடலரசனை வெற்றி கொள்ள சிவபெருமான் உக்கிரபாண்டியனின் கனவில் தோன்றி தான் கொடுத்த மூன்று படைக்கலங்களில் ஒன்றாகிய வேலை எறிந்து வெற்றி கொள்ள  சிவபெருமானாகிய சுந்தரபாண்டியர் கூறியதையும், கடலரசனை வெற்றி கொண்டதையும்  கூறும் படலமாகும்.
## சான்றாவணம்

பகுப்பு:திருவிளையாடல்கள்
ரத்த பிந்து

**ரத்த பிந்து** என்பவர் இந்து தொன்மவியலில் வருகின்ற அரக்கன் ஆவார். இவரைப் பற்றி மார்க்கண்டேயப் புராணத்தில் கூறப்பட்டுள்ளது.  மகிசாசுரன் எனும் அரக்க வேந்தனை அழிக்க சிவபெருமானால் தோற்றுவிக்கப்பட்ட மாதா அரக்கர் படைகளை அழிக்கும் பொழுது, அங்கு ரத்த பிந்து வந்து அவருடன் போர் புரிந்தான்.

ரத்த பிந்துவின் உடலிலிருந்து வருகின்ற ரத்தத்தின் மூலமாக அரக்கர்கள் தோன்றிக் கொண்டே இருந்தார்கள். அதனால் மாதா சண்டிகையை அழைத்து போரின் பொழுது ரத்த பிந்துவின் உடலிருந்து வருகின்ற ரத்த துளிகளை அருந்தும் படை கட்டளைப் பிறப்பித்தார். அதன் படியே ரத்த பிந்துவின் உடலிருந்து தெரித்து விழும் ரத்த துளிகளை சண்டிகை அருந்தியமையால், அர்க்கர் படையானது மேலும் பெருகாமல் தடுக்கப்பட்டு ரத்த பிந்து மகிசாசுர மர்த்தினி மாதாவினால் அழிந்தான்.

## இவற்றையும் காண்க
# மகிசாசுரன்
# ஆதிசக்தி
# மகாபலிபுரம்
# சாக்தம்

## ஆதாரங்களும் மேற்கோள்களும்


பகுப்பு:அரக்கர்கள்
உபமன்யு

**உபமன்யு** என்பவர் பிரம்ம ரிஷியான வியாக்ரபாதர் மற்றும் ஆத்ரேயி தம்பதியினரின் மகனும், அயோதௌம்யர் மகரிசியின் சீடரும் ஆவார். இவர் சிறு குழந்தையாக இருந்த பொழுது பசியின் காரணமாக அழுதார், அப்போது சிவபெருமானே பாற்கடலை இவருக்கு தந்தார். கிருஷ்ணனுக்கு குழந்தை வரம் கிடைக்க சிவபெருமானை வேண்டும் படி வழிகாட்டியவர் இவரே. 

காஞ்சிபுரம் உபமன்னீசுவரர் கோயில் என்ற சிவாலயத்தில் உபமன்யு வழிபட்டுள்ளார். இத்தலத்தில் உள்ள இறைவனிடம் தனக்கு அதிக பால் வேண்டும் என உபமன்யு வேண்டினார். அதனால் சிவபெருமான் பாற்கடலையே உபமன்யுவிற்கு அளித்தார். பசியாறிய உபமன்யுவிற்கு சிவபெருமான் ஞானமும், இளமையும் தந்தார். 

## இவற்றையும் காண்க
* மகாபாரதம்
* உபமன்யு பக்த விலாசம்

## ஆதாரங்கள் மேற்கோள்கள்
* ஆதித்திய புராணம்


## வெளி இணைப்புகள்
* உபமன்யு மகரிஷி வரலாறு

பகுப்பு:இந்து தொன்மவியல் மாந்தர்
பகுப்பு:முனிவர்கள்
ரேகுளுஸ்

**ரேகுளுஸ்** (Regulus) என்ற விண்மீன் பூமியில் இருந்து சுமார் 79 ஒளி ஆண்டுகள் தொலைவில் உள்ளது. பிரகாசமான இந்த விண்மீன் சிம்மம் (லியோ) என்ற நட்சத்திர குடும்பத்தில் உள்ளது. இந்த விண்மீன் இரவு வானில் பிரகாசமாக ஒளிரும் விண்மீன்களில் ஒன்றாகும். இதுவே மகம் நட்சத்திரம் ஆகும். இது இரண்டு ஜோடி விண்மீன்களைக் கொண்ட ஒரு விண்மீன் தொகுப்பாகும்.

## மேற்கோள்கள்
## " List of nakshatras - Wikipedia"

* Fred Schaaf, “Horrorfications of the Lion’s heart,” *[[Sky & Telescope]]*, April 2006.

 

## மேலும் காண்க
மகம் (பஞ்சாங்கம்)

பகுப்பு:விண்மீன்கள்
ஊருக்கு நாலு பேரு (குறும்படம்)

**ஊருக்கு நாலு பேரு** என்பது 2011 இல் வெளிவந்த ஒரு நகைச்சுவைத் தமிழ் குறும்படம் ஆகும். இப் படம் பிரமிடு  சூழ்ச்சி (Pyramid Scheme) மூலம் ஏமாற்றப்படுதலை நகைச்சுவையாக சித்தரிக்கிறது. இது அவரார் அனைத்துலக திரைப்பட விழாவில் சிறந்த படத்துக்கான விருதை வென்றுள்ளது.

## வெளி இணைப்புகள்
* ஊருக்கு நாலு பேரு

பகுப்பு:தமிழ் குறும்படங்கள்
பகுப்பு:நகைச்சுவைத் தமிழ் குறும்படங்கள்
பகுப்பு:2011 தமிழ் குறும்படங்கள்
பகுப்பு:இந்தியத் தமிழ் குறும்படங்கள்
இடுக்கண் (குறும்படம்)

**இடுக்கண்** 2012 இல் வெளிவந்த ஒரு தமிழ் குறும்படம் ஆகும்.  ஒரு முதிய ஏழை வியாபாரி தனது நோய்வாய்பட்ட மனைவிக்காக பணம் ஈட்ட சிரமப்படுகிறார்.  அவருக்கு ஒரு ஏழை பிச்சைக்காரர் உதவுகிறார்.  இதை மிக உருக்கமாகச் சித்தரித்துள்ளார்கள்.

இக் குறும்படம் கான் திரைப்பட விழாவுக்கு தெரிவு செய்யப்பட்டது.  நோர்வே தமிழ்த் திரைப்பட விழாவில் சிறந்த படமாக இது விருது பெற்றது.

## மேற்கோள்கள்


## வெளி இணைப்புகள்
* இடுக்கண்

பகுப்பு:தமிழ் குறும்படங்கள்
பகுப்பு:2012 தமிழ் குறும்படங்கள்
பகுப்பு:இந்தியத் தமிழ் குறும்படங்கள்
புருசா மிருகம்

240px|புருசா மிருக வாகனம் சைதாப்பேட்டை காரணீசுவரர் கோயில்|thumb|right
**புருசா மிருகம்** என்பது இந்து தொன்மவியலின் அடிப்படையில் மனித முகமும், சிங்க உடலும் கொண்ட மிருகமாகும்.  இம்மிருகம்  சிவபெருமானின் பெரும் பக்தனாகவும், குபேர வனத்தினை பாதுகாக்கும் செயலை செய்து வருவதாகவும் புராணக் கதைகள் கூறுகின்றன. 

## சிவாலயங்களில்

சிவாலயங்களில் புருசா மிருக வாகனத்தில் சிவபெருமான் வீதியுலா வருகிறார்.  மேலும் சிவாலய வழிபாட்டிற்கு பயன்படும் பதினாறு வகையான தீபங்களில் ஒன்றாக புருசா மிருக தீபம் உள்ளது.

திருவாதவூரில் புருசா மிருக தீர்த்தம் அமைந்துள்ளது. பிரம்ம தேவர் வாழும் சத்தியலோகத்தலிருந்து சிவலிங்கத்தினை திருமழபாடியில் புருசா மிருகம் பிரதிஸ்ட்டை செய்து வழிபட்டதாக திருமழப்பாடி சிவன் கோயில் தலவரலாறு குறிப்பிடுகிறது. 

திருவாதவூர் ஏரிக்கரையில் ஒரு கம்பத்தின் மேல், புருஷா மிருக சிலை உள்ளது. இதனை  ஏரிக்காவல் தெய்வம் என்கின்றனர். மழை பெய்யாத காலங்களில் மழையை வேண்டி ஊர்மக்கள் மழை வேண்டி விழா எடுக்கிறார்கள். இந்த விழாவின் போது தேங்காய்களை தீயிலிட்டு கருக்கி மேளதாளங்களுடன் சென்று புருசா மிருகத்தின் மீது கருக்கப்பட்ட தேங்காய் கரியை பூசுகிறார்கள்.

## புதினங்கள்
எழுத்தாளர் காலச்சக்கரம் நரசிம்மா அவர்களின் *[[குபேரவன காவல்]]* என்ற புதினம் இந்த புருசா மிருகத்தின் தொன்மத்தினை அடிப்படையாகக் கொண்டு எழுதப்பட்டதாகும்.

## இவற்றையும் காண்க

## ஆதாரங்களும் மேற்கோள்களும்


## வெளி இணைப்புகள்

பகுப்பு:இந்து புராணகால உயிரினங்கள்
யுரேனியம்-235

**யுரேனியம்-235** (*Uranium-235* அல்லது **U-235**) என்பது யுரேனியத்தின் ஓர் ஓரிடத்தான் ஆகும். இது இயற்கை யுரேனியத்தில் ஏறத்தாழ 0.72% ஐக் கொண்டுள்ளது. யுரேனியம்-238 ஐப் போலல்லாமல், இது பிளவுறும் தன்மையுடையது.

யுரேனியம்-235 இன் அரைவாழ்வுக் காலம் 703.8 மில்லியன் ஆண்டுகள் ஆகும். இது 1935 ஆம் ஆண்டில் ஆர்தர் ஜெஃப்ரி டெம்ஸ்டர் என்பவரால் கண்டுபிடிக்கப்பட்டது.

## மேற்கோள்கள்

* Table of Nuclides.
* DOE Fundamentals handbook: Nuclear Physics and Reactor theory Vol. 1 , Vol. 2 .

## வெளி இணைப்புகள்
* Uranium | Radiation Protection Program | US EPA
* "The Miracle of U-235", *[[பாப்புலர் மெக்கானிக்ஃசு]]*, January 1941—one of the earliest articles on U-235 for the general public

பகுப்பு:யுரேனியம்
பகுப்பு:ஓரிடத்தான்கள்
பகுப்பு:ஆக்டினைடுகள்
பதினெண்கீழ்க்கணக்கு உரைகள்

**பதினெண்கீழ்க்கணக்கு உரைகள்**  13 ஆம் நூற்றாண்டில் தோன்றின. இவற்றைப் பழைய உரை எனக் கொள்கின்றனர்.

#திருக்குறள்
#நாலடியார்
#நான்மணிக்கடிகை
#இன்னா நாற்பது
#இனியவை நாற்பது
#கார் நாற்பது
#களவழி நாற்பது
#ஐந்திணை ஐம்பது
#ஐந்திணை எழுபது
#திணைமொழி ஐம்பது
#திணைமாலை நூற்றைம்பது
#திரிகடுகம்
#ஆசாரக்கோவை
#பழமொழி நானூறு
#சிறுபஞ்சமூலம்
#முதுமொழிக்காஞ்சி
#ஏலாதி
#கைந்நிலை

ஆகிய 18 நூல்களுக்கும் பழைய உரைகள் உள்ளன.

## அடிக்குறிப்பு

பகுப்பு:தமிழ் உரை நூல்கள்
பகுப்பு:13 ஆம் நூற்றாண்டுத் தமிழ் நூல்கள்
சி-130 ஜே சூப்பர் ஹெர்குலிஸ்

**சி-130ஜே சூப்பர் ஹெர்குலிஸ்** இராணுவப் பயன்பாட்டிற்காக வடிவமைக்கப்பட்ட விமானம் ஆகும். இதன் முதல் தயாரிப்பை லாக்கிட் மார்டின் (Lockheed Martin) நிறுவனம், 5 ஏப்ரல் 1996ல் துவங்கியது. பின்னர் 1999ல் தான் விமானத்தை பயன்பாட்டிற்கு விட்டது. இந்த விமானத்தின் தயாரிப்பு உரிமை அமெரிக்காவின் நிறுவனம் தன் கைவசம் வைத்துள்ளது.

இவ்வகையான விமானங்கள் வானில் பறந்து கொண்டிருக்கும்போதே எரிபொருளை நிரப்பும் தகுதி கொண்டது. 2011 நவம்பர் 3 ஆம் தேதிவரை 250 விமானங்களைத் தயாரித்து வழங்கியுள்ளது குறிப்பிடத்தக்கது. இதில் டர்போபுரொப் (Turboprop) வகையைச் சேர்ந்த 4 எஞ்சின்கள் பொருத்தப்பட்டுள்ளன. லாக்கிட் மார்டின் நிறுவனம் விமானத் தயாரிப்பில் 50 வருடங்களைக் கடந்து சிறப்பாக சேவை செய்துவருகிறது.
## விபத்து
2014ம் ஆண்டு மார்ச் மாதம் 28ம் தேதி சி-130ஜே விமானப்படை விமானம் உத்தரப் பிரதேச மாநிலத்தின் ஆக்ரா நகரில் உள்ள விமானப்படைத்தளத்திலிருந்து மத்தியப் பிரதேச மாநிலத்தின் குவாலியர் என்ற நகருக்கு அறுகில் பறந்தபோது விபத்துக்குள்ளானது. இதில் 5பேர் மரணமடைந்தார்கள். இந்த விமானத்தை இந்தியா அமெரிக்காவின் தனியார் நிருவனத்திடம் 1,000 கோடி விலைக்கு வாங்கியது. இது 20 டன் எடையை தூக்கிச்செல்லும் திறன் கொண்டது. 

## உசாத்துணை

பகுப்பு:படைத்துறை போக்குவரத்து விமானங்கள்
பதிற்றுப்பத்து பழைய உரை

**பதிற்றுப்பத்து பழைய உரை**  என்னும் உரைநூல் 13 ஆம் நூற்றாண்டில் தோன்றியது. பதிற்றுப்பத்து சங்க இலக்கியங்களில் ஒன்று. அரசனுக்குப் பத்துப் பாடல் என்று 10 சேர அரசர்கள்மீது பாடப்பட்ட நூல் பதிற்றுப்பத்து.

பதிற்றுப்பத்து பழைய உரை என்னும் நூல் உ. வே. சாமிநாதையர் பதிப்பாக ஐந்து முறை பதிப்பிக்கப்பட்டுள்ளது. முதல் பதிப்பு 1904-இலும், ஐந்தாம் பதிப்பு அவர் பரம்பரையினராலும் பதிப்பிக்கப்பட்டு வெளிவந்துள்ளது.

இந்த நூலின் 76 ஆம் பாடல் உரையில் 'சில்லேராளர்' என்னும் தொடருக்கு 'சிறிய ஏராளர்' என்று உரை எழுதிய பின்னர் "சின்னமையால் சின்னூல் என்பது போலச் சிறுமையாகக் கொள்க" என்று குறிப்பிடுகிறார். சின்னூல் என்பது நேமிநாதம். இதன் காலம் 1195. எனவே சின்னூலைக் குறிப்பிடும் இந்த உரை அதற்குப் பின்னர் தோன்றியது என்றாகிறது. இது 13 ஆம் நூற்றாண்டின் பிற்பகுதி.
## இந்த உரை பற்றிய சில குறிப்புகள்
* பதிற்றுப்பத்து நூலிலுள்ள ஒவ்வொரு பாடலுக்கும் ஒரு தலைப்பு அதன் இறுதியில் உள்ள பதிகத்தில் தரப்பட்டுள்ளது. அந்தத் தலைப்புகளுக்கு இந்த உரையில் சிறந்த விளக்கம் தரப்பட்டுள்ளது. எடுத்துக்காட்டு - சான்றோர் மெய்ம்மறை  எனபதற்கு இவ்வுரை தருப் விளக்கம் இது. "ஈணுச் சான்றோர் என்பது போரில் அமைதி உடைய வீரரை. மெய்ம்மறை - மெய்புகு கருவி. மெய்ம்மறை என்பது அச் சான்றோர்க்கு மெய்புகு கருவி போல போரில் புக்கார் வலியாய் முன் நிற்றலின் இச் சிறப்பு நோக்கி இதற்குச் சான்றோர் மெய்ம்மறை என்று பெயராயிற்று".
* ஒவ்வொரு பாட்டுக்கும் சொல்லப்பட்டிருக்கும் துறை, வண்ணம் என்னும் இசைக் குறிப்புகளுக்கு இந்த உரையில் சிறந்த விளக்கங்கள் தரப்பட்டுள்ளன. 
* ஒவ்வொரு பாடலுக்கும் தொகுப்புரை கூறப்பட்டுள்ளது. எடுத்துக்காட்டு - இதனால் கூறியது அவன் வெற்றிச்செல்வச் சிறப்புக் கூறியவாறாயிற்று.
* சிறப்பான விளக்கங்கள் ஆங்காங்கே கூறப்பட்டுள்ளன. எடுத்துக்காட்டு - "'களங்காய்க் கண்ணி நார்முடி' என்றது களங்காயால் செய்த கண்ணியும், நாரால் செய்த முடியும். தான் சூடுகின்ற காலத்து ஒரு காரணத்ததால் முடித்தற்குத் தக்க கண்ணியும் முடியும் உதவாமையால் களங்காயால் கண்ணியும் நாரால் முடியும் செய்து கொள்ளப்பட்டன என்றவாறு" 

## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்